অনুষ্ঠানে বক্তব্য রাখতে গিয়ে লেখক অরপি আহমেদ বলেন, প্রথম দিকে স্বনামেই লিখতাম। কিন্তু অনেকের কাছ থেকে মিস্র প্রতিক্রিয়া পেয়ে একসময় বেনামে, অর্থাৎ অরপি আহমেদ নামেই লিখতে শুরু করি। তিনি বলেন, অনেক ছোটবেলায় পত্রমিতালি করতাম এবং বন্ধুদের জন্যে প্রেমপত্র লিখে দিতে হতো। সেই মধুর প্রেমের চিঠি অবশ্য ওদের নামেই যেতো। অরপি আহমেদ বলেন, আমার কোন লেখা যদি আপনাদের মনের কোনে একটুও দাগ কাটে তবেই আমার লেখালেখি সার্থক হবে। তিনি বলেন আমাকে নিয়ে আয়োজিত আপনাদের এই মহতি অনুষ্ঠানে এসে পরম শ্রদ্ধেয় পণ্ডিত রামকানাই দাশ আমাকে ধন্য করেছেন।